Absolut Vodka

Absolut Vodka er et svensk vodkamerke som produseres i Åhus, av et datterselskap av Vin & Sprit. Absolut Vodka er verdens 3. mest populære spritmerke. I april 2008 ble moderselskapet Vin & Sprit solgt til franske Pernod Ricard for 55 milliarder svenske kroner.Leder i avisen Dagens Nyheter om salget av Vin & Sprit

 Bakgrunn 
Navnet Absolut kommer fra «Absolut renat brännvin» som ble lansert i 1879 av forretningsmannen Lars Olsson Smith. Smith tjente gode penger på sitt destilleri og hadde utsalg rett utenfor Stockholm bys grense, på Fjäderholmene. I 1917 ble imidlertid alt spritsalg i Sverige overtatt av staten. I mange år var «Absolut renat brännvin» regnet som simpelt drikke i Sverige, mest kjøpt av alkoholikere som trengte en billig rus«Det var ett biligt sätt att snabbt bli full, spriten som Systembolagets expediter hade under disken och bara behövde böja sig lite ner för att plocka upp när nästa skrynkligt klädde farbror med lätt rödsprängda ögon beställde.», fra «A-laget favorit gjordes till trenddryck», side 26, Dagens Nyheter, 6. april 2008 På folkemunne gikk «Absolut renat brännvin» på den tiden bare under tilnavnet renat.

Mot slutten av 1970-tallet var imidlertid det statlige Vin & Sprit under press fra regjeringen under Gunnar Sträng for å utvikle seg og Curt Nycander ble ansatt som ny visedirektør med ansvar for produktutvikling. Det ble diskutert om firmaet skulle starte eksport, dels fordi de var iferd med å miste markedsandeler internt og dels at de ansatte ville bli stimulert av det, og fordi direktøren gjerne ville ha noe å vise frem overfor de andre nordiske alkoholmonopolene ved deres årlige møter«Vd var trött på att vara den ende som inte hade ett exportmärke när han träffade cheferna för de andre nordiska alkoholmonopolen.» fra Dagens Nyheter, 6. april 2008

Etter en langvarig produktutviklingsprosess, hvor det ble laget et nytt design på flaskene, og navnet ble kuttet ned til Absolut ble det i 1979 bestemt at man først skulle satse i USA. Det var imidlertid vanskelig å finne en importør, de fleste var avvisende til et ukjent vodkamerke fra Sverige. Det første partiet Absolut ble lagt ut til salg i USA, uten noen forestående reklamekampanje og salget overtraff forventningene. Etter en tid ble Nycander kontaktet av den svenske ambassaden i Washington, de formidlet at kunstneren Andy Warhol var åpen for å male et bilde av en flaske.«En dag blev Curt Nycander uppringd av Titti Wachtmeister - dotter till den svenska ambassadören i Washington. Hon hade varit på en fest och träffat konstnären Andy Warhol kvällen innan och den kände amerikanen hade sagt att han kunde tänka sig att måla Absolut Vodka. Om han fick 60 000 dollar för det, förstås.» fra Dagens Nyheter, 6. april 2008

Med et stadig økende salg ble Absolut etter hvert også markedsført i andre land, også i Sverige, selv om Systembolaget hadde innsigelse på flasken, man ønsket en mer rasjonell returflaske. Absolut Vodka produseres nå med en rekke ulike smaksvarianter og er en av de tre mest solgte brennevinsmerker i verden, etter Bacardi og Smirnoff.

Referanser 

 Eksterne lenker 


Kategori:Vodka
Kategori:Introduksjoner i 1879